पुलि‍स सूत्रों के मुताबि‍क उत्तर बंगाल में कूचबिहार जिले के दिनहाटा इलाके में एक मतदान केंद्र के बाहर दो समूहों के बीच झड़प हुई है। इसमें कम से कम 15 मतदाता घायल हो गए हैं। मतदाताओं ने पुलिस में शिकायत दर्ज कराई है। वहीं पूर्वी मिदनापुर जिले के नंदीग्राम इलाके में बूथ के बाहर दो समूहों के बीच हुए संघर्ष में पंद्रह लोग घायल हो गए हैं। पुलि‍स ने बताया इस दौरान एक व्‍यक्‍त‍ि के स‍िर पर हमला हुआ और एक ने अपनी अंगुल‍िया खो दी हैं। इसके अलावा कोंटाई में, स्वतंत्र उम्मीदवार और चार अन्य घायल हो गए है। यहां बूथ पर म‍िर्च पाउडर फेंका गया है। वहीं दिनाजपुर जिले में, जिला मुख्यालय रायगंज से लगभग तीन किमी दूर गैलिसुरा में एक मतदान केंद्र के पास तीन बम पाए गए।